**KRITÉRIÁ PRE VÝBER PROJEKTOV - HODNOTIACE KRITÉRIÁ**

pre hodnotenie **Národných projektov** v rámci

 Integrovaného regionálneho operačného programu

prioritná os 10

**Špecifický cieľ 10.1 – Zníženie negatívnych dôsledkov energetickej krízy na ohrozené skupiny**

| **1.** | **Príspevok navrhovaného projektu k cieľom a výsledkom IROP a PO 10** |
| --- | --- |

| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| --- | --- | --- | --- | --- | --- |
| 1.1. | Súlad projektu s intervenčnou stratégiou IROP | Posudzuje sa súlad projektu s intervenčnou stratégiou IROP v príslušnej oblasti podpory, t.j. súlad s:a) príslušnými špecifickými cieľmi,b) očakávanými výsledkami,c) definovanými oprávnenými aktivitami,d) zásadami (osobitnými podmienkami) pre výber projektov stanovenými v IROPNa rozdiel od administratívneho overenia ide o hĺbkové posúdenie vecnej (obsahovej) stránky projektu z hľadiska jeho súladu so stratégiou IROP v danej oblasti. | Vylučujúce kritérium | nie | Zameranie projektu **nie je** **v súlade** s intervenčnou stratégiou IROP v danej oblasti, resp. jeho súlad je iba v deklaratívnej rovine. |
| áno | Zameranie projektu **je** **v súlade** s intervenčnou stratégiou IROPI v danej oblasti. |

Hodnotiteľ posudzuje najmä informácie uvedené v častiach ŽoNFP: 5. Identifikácia projektu, 7. Popis projektu, 8. Popis cieľovej skupiny, 10.1 Aktivity projektu a očakávané merateľné ukazovatele.

Hodnotiteľ posudzuje plnenie nasledovných oblastí:

* **súlad projektu s príslušným špecifickým cieľom 10.1**

Hodnotí sa (áno/nie), či žiadosť o NFP prispieva k cieľom PO 10 „Podpora pre zmiernenie dôsledkov energetickej krízy – SAFE“ a je v súlade so špecifickým cieľom 10.1, ktorého cieľom je podpora zraniteľných domácností, ktoré boli veľmi negatívne zasiahnuté zvýšením cien energie v súvislosti s dôsledkami vojenskej agresie Ruska voči Ukrajine, v kombinácii s inflačným rastom nákladov na základné životné potreby. Keďže nie je pravdepodobné, že sa v najbližšom období táto situácia zlepší, v záujme zabránenia hroziacim negatívnym spoločenským dôsledkom, je nevyhnutné zabezpečiť kompenzáciu zvýšených cien energií pre túto kategóriu domácností. Zraniteľné domácnosti tak budú mať možnosť pokryť vzniknuté zvýšené náklady na energie počas roka 2023 a tak lepšie zabezpečiť svoje základné životné potreby v súčasnom zložitom období, spôsobených infláciou a negatívnymi ekonomickými trendmi.

* **súlad projektu s očakávanými výsledkami IROP**

Hodnotí sa (áno/nie), či je žiadosť o NFP svojimi aktivitami konzistentne zameraná na dosiahnutie všetkých výsledkov ŠC 10.1. - Zníženie negatívnych dôsledkov energetickej krízy na ohrozené skupiny.

* Cieľom opatrení realizovaných v rámci tejto prioritnej osi je zabezpečiť, aby mali ohrozené skupiny – zraniteľné domácnosti prístup k základným službám (zásobovanie plynom a elektrickou energiou). Opatrenia tým tiež prispievajú k podmienkam vedúcim k dobrému zdraviu týchto skupín, ktoré je potrebné pre ich aktívnu účasť na trhu práce, v súlade s cieľmi ESF, súčasne zabezpečia elimináciu negatívnych reakcií obyvateľov na sankčnú politiku EÚ a rast negatívnych tendencií v spoločnosti.
* **súlad hlavných aktivít projektu s definovanými oprávnenými aktivitami IROP**

Hodnotí sa (áno/nie), či je žiadosť o NFP v súlade s definovanými oprávnenými aktivitami IROP:

* Podpora zraniteľných domácností prostredníctvom kompenzácie ich nákladov na energie - V rámci opatrení SAFE budú kompenzované zvýšené náklady na plyn s možnosťou prípadného rozšírenia aj na náklady za elektrinu pre zraniteľné domácnosti. Tieto kompenzácie budú realizované formou úhrady časti fakturovaných nákladov priamo dodávateľom energií. V zmysle rozhodnutia vlády SR sú nižšie ceny energií garantované pre všetky domácnosti od začiatku roka 2023, pričom zvýšené náklady dodávateľov energií (plynu a elektrickej energie) sú uhrádzané zo zdrojov štátneho rozpočtu. Časť týchto výdavkov prislúchajúcu pre zraniteľné domácnosti v zmysle vymedzenia v uznesení vlády č. 217/2023 bude spätne refundovaná zo zdrojov prioritnej osi.
* **Súlad projektu so zásadami (osobitnými podmienkami) pre výber projektov stanovenými v IROP**

Hodnotí sa (áno/nie), či je žiadosť o NFP v súlade so zásadami pre výber projektov stanovenými v IROP:

* Aktivita bude realizovaná formou národného projektu prijímateľa Ministerstva hospodárstva SR. V zmysle rámca implementácie SAFE schváleného uznesením vlády SR č. 806/2022 je Ministerstvo hospodárstva SR určené ako jediný prijímateľ zdrojov SAFE. Po schválení zámeru národného projektu Monitorovacím výborom bude pripravené písomné vyzvanie na národný projekt, ktoré bude doručené prijímateľovi.

V prípade, že na každú čiastkovú otázku bola priradená odpoveď (áno) hodnotiteľ zvolí výsledné hodnotenie (áno). V opačnom prípade (t.j. odpoveď na minimálne 1 čiastkovú otázku je (nie)), hodnotiteľ priradí výslednú odpoveď (nie). Hodnotiteľ svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení vylučujúceho kritéria, a to tak v prípade kladného ako aj negatívneho hodnotenia.

| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** |
| --- | --- | --- | --- | --- | --- |
| 1.2. | Súlad projektu so schváleným zámerom národného projektu | Posudzuje sa súlad projektu so zámerom národného projektu schváleným Monitorovacím výborom pre IROP. | Vylučujúce kritérium | áno | Projekt **je** **v súlade** so zámerom národného projektu schváleným Monitorovacím výborom pre IROP. |
| nie | Projekt **nie** **je** **v súlade** so zámerom národného projektu schváleným Monitorovacím výborom pre IROP. |

Hodnotiteľ posudzuje informácie uvedené v jednotlivých častiach ŽoNFP. Zámer národného projektu schválený Monitorovacím výborom pre IROP.

Hodnotiteľ posudzuje, či predložený národný projekt je v súlade so zámerom národného projektu schváleným Monitorovacím výborom pre IROP, t.j. hodnotiteľ posúdi, či v prípade predloženého národného projektu nedošlo oproti schválenému zámeru národného projektu k zásadnej zmene hlavných aktivít projektu (zmena počtu aktivít, zrušenie niektorej aktivity a pod.) alebo k navýšeniu celkových oprávnených výdavkov národného projektu o viac ako 10%. Všetky ostatné údaje uvedené v zámere národného projektu schválenom Monitorovacím výborom pre IROP majú indikatívny charakter a nie je povinnosť ich v predloženom národnom projekte dodržať. V prípade, že predložený národný projekt spĺňa vyššie uvedené skutočnosti, predložený národný projekt je v súlade so zámerom národného projektu schváleným Monitorovacím výborom pre IROP a hodnotiteľ zvolí výsledné hodnotenie (áno).

V prípade, ak v rámci predloženého národného projektu došlo oproti schválenému zámeru národného projektu k zásadnej zmene hlavných aktivít (zmena počtu aktivít, zrušenie niektorej aktivity a pod.) alebo došlo k navýšeniu celkových oprávnených výdavkov národného projektu o viac ako 10%, predložený národný projekt nie je v súlade so zámerom národného projektu schváleným Monitorovacím výborom pre IROP a hodnotiteľ zvolí výsledné hodnotenie (nie).

Hodnotiteľ svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení vylučujúceho kritéria, a to tak v prípade kladného ako aj negatívneho hodnotenia.

**Sumarizačný prehľad hodnotiacich kritérií pre Národný projekt v rámci ŠC 10.1:**

| **Hodnotené oblasti** | **Hodnotiace kritériá** | **Typ kritéria** | **Hodnotenie/****bodová škála** |
| --- | --- | --- | --- |
| **1.** | Príspevok projektu k cieľom a výsledkom OP a prioritnej osi | 1.1 Súlad projektu s intervenčnou stratégiou operačného programu | Vylučujúce | áno/nie |
| 1.2 Súlad projektu so schváleným zámerom národného projektu | Vylučujúce | áno/nie |
|  |  |  |  |

**Na splnenie kritérií odborného hodnotenia musia byť vyhodnotené kladne všetky hodnotiace kritériá slovným hodnotením „áno“ V prípade, že i len jedno kritérium je vyhodnotené záporne slovným hodnotením „nie“, projekt je z ďalšieho procesu vylúčený.**

***V prípade národného projektu sa rozlišovacie kritériá neaplikujú.***